Kriza e imigracionit të fëmijëve në SHBA
Fëmijët nga vendet e Amerikës qendrore që arratisen nga dhuna dhe varfëria, në qendër të debatit të imigracionit
Shtetet e Bashkuara kanë filluar të kthejnë grupe imigrantësh të rinj nga shtetet e Amerikës qendrore të cilët kanë hyrë në vend në mënyrë të paligjshme. Më shumë se 60 mijë fëmijë kanë ardhur në Shtetet e Bashkuara që nga tetori i vitit të kaluar, një rritje prej 400 për qind nga viti i mëparshëm. Korrespondentja e Zërit të Amerikës Carolyn Presutti analizon problemin dhe tregon historinë se si një adoleshent nga Amerika Qendrore erdhi në SHBA. Brandon stërvitet që të ketë muskujt e një burri. Për ironi, ishte fuqia e tij që e detyroi atë të largohej nga Guatemala dhe të vijë në kufirin amerikan. Një bandë kriminale i kishte vënë syrin. Prandaj ai u largua...por gjatë udhëtimit të tij 40 ditor i dolën probleme të tjera. Në një tren meksikan të quajtur “The Beast” – Bisha, një grua ishte në rrezik. Që nga tetori i vitit të kaluar, 60 mijë fëmijë të pashoqëruar kanë kaluar kufirin amerikan. Zyrtarët llogarisin se numri i tyre do të arrijë në 90 mijë deri nga fundi i këtij shtatori. Njerëzit që e njohin Brandonin dhe të tjerë si ai thonë se ky nuk është problem migracioni. Brad Botwin është drejtori i , një grup kundër imigracionit të paligjshëm. Por ndërsa vendet e Amerikës qendrore mundohen të luftojnë dhunën dhe varfërinë, fëmijët vazhdojnë të vijnë. Një ligj i vitit 2008 lejon që fëmijët nga Amerika qendrore të rrijnë deri sa për ta të hapet një seancë gjyqësore, në vend që të deportohen menjëherë. Bob Dane punon për FAIR – Federatën për Reforma të Imigracionit Amerikan. Ai thotë se qëllimi fillestar i ligjit ishte të mbronte fëmijët që trafikoheshin. Kur vijnë fëmijët, ligji i lejon ata të rrinë në qendra paraburgimi dhe pastaj lejohen të kujdesen nga anëtarë të familjes deri sa t’i vijë rradha e gjyqit. Marc Rosenblum i Institutit për Politikën e Migracionit synon që ligji të ndryshojë. Aktualisht, seancat gjyqësore mund të zgjasin deri në dy vjet. Kështu që tani për tani, Brandon është vendosur në Virxhinia me prindërit e tij. Ata jetojnë këtu për më shumë se tetë vjet – si emigrantë pa dokumenta.